Αξιολόγηση γενετικού υλικού ταχυαυξών δασοπονικών ειδών για παραγωγή βιομάζας και δέσμευση CO2:
Creators: name: Μαλλιαρού, Ερμιόνη Στυλιανού
Publisher: name: Aristotle University of Thessaloniki
Year: 2014
Subjects: ταχυαυξή είδη
παραγωγή βιομάζας
δέσμευση CO2
fast - growing species
biomass production
CO2 capture

description: Στην παρούσα εργασία μελετήθηκαν πέντε κλώνοι υβριδίων πλατάνου και επτά λεύκης, που είναι αποτέλεσμα του προγράμματος γενετικής βελτίωσης ταχυαυξών ειδών του Εργαστηρίου Δασικής Γενετικής και Βελτίωσης Δασοπονικών Ειδών του Α.Π.Θ. (1975 – 2010). Ορισμένοι από αυτούς έχουν ήδη δοκιμαστεί σε άλλα πειράματα για παραγωγή ξυλείας και βιομάζας. Τα δεδομένα και το υλικό συλλέχθηκαν από πειραματική επιφάνεια, η οποία βρίσκεται στο δεξιό ανάχωμα του Αξιού ποταμού. Για την αξιολόγηση των ταχυαυξών δασοπονικών ειδών συλλέχθηκαν στοιχεία ποσοτικών και ποιοτικών γνωρισμάτων (κόμη, διάμετρος κλάδων, γωνία κλάδων, διχάλωση, ευθυτένεια, στηθιαία διάμετρος και ύψος) καθώς και γενετικό υλικό. Στη συνέχεια, τα δεδομένα που προέκυψαν επεξεργάστηκαν και αναλύθηκαν με τα στατιστικά λογισμικά Excel 2007, SPSS 20 και GENEALEX. Οι κλώνοι μελετήθηκαν με τη χρήση εννέα (πλάτανος) και επτά (λεύκη) εκκινητών μοριακών δεικτών μικροδορυφορικού DNA (SSR). Οι κλώνοι της φυτείας με την καλύτερη απόδοση στα περισσότερα γνωρίσματα που μελετήθηκαν, ήταν ο Χ3, ο Σπάρτη 1 (λεύκες) και ο Π2 (πλατάνι). Αντίθετα οι κλώνοι που υστερούν αισθητά είναι ο Π8 (πλατάνι), ο Θ1 και ο Αξιός 3 (λεύκες). Oι δείκτες μικροδορυφορικού DNA (SSR) ήταν πολυμορφικοί με υψηλή διακριτική ικανότητα για τους γενοτύπους των δύο γενών. Το γεγονός αυτό τους κατέστησε ιδιαίτερα αποτελεσματικούς για τη δημιουργία του μοριακού αποτυπώματος των γενοτύπων που εξετάστηκαν. Για την ταυτοποίηση των κλώνων ήταν αρκετοί δύο μόνο μικροδορυφορικοί εκκινητές.
description: In the present study five hybrid clones of Platanus and seven of Populus, resulting from the fast-growing species genetic improvement program of the Forest Genetics and Tree Breeding Laboratory, Aristotle University of Thessaloniki (1975 – 2010), were investigated. Some clones have already been tested in experimental plantations for production of wood and biomass. This study was conducted in an experimental plantation located on the right embankment of Axios river. Clonal evaluation was based on quantitative and qualitative data (crown, branching diameter, branching angle, forking, stem straightness) as well as on DNA markers. Data were processed and analyzed with statistical and genetics software packages Excel 2007, SPSS 20 and GENEALEX. Clonal DNA fingerprinting was carried out using with nine (Platanus) and seven (Populus) microsatellite DNA (SSR) primers. The plantation clones presenting the best performance in most characteristics studied were X3, Sparta 1 (poplars) and P2 (plane tree). On the contrary, clones lagging behind were P8 (plane tree), T1 and Axios 3 (poplar). SSR loci were polymorphic and presented a high discriminating capacity for genera. They were thus particularly effective for DNA fingerprinting. Overall, full clonal identification of all genotypes studied could be achieved by employing only two microsatellite primers.